
RAPORT DE SPECIALITATE
privind aprobarea Raportului pentru trimestrul II anul 2023, referitor la stadiul realizării măsurilor din  Planului de calitate a aerului pentru PM10 în aglomerarea Timișoara

 perioada 2021-2025

Având în vedere Referatul de aprobare al proiectului de hotărâre al Primarului Municipiului Timişoara şi Proiectul de hotărâre privind  aprobarea  Raportului pentru trimestrul II anul 2023, referitor la stadiul realizării măsurilor din  Planului de calitate a aerului pentru PM10 în aglomerarea Timișoara  perioada 2021-2025, prin care se propune aprobarea raportului pentru trimestrul II anul 2023
Facem următoarele precizări:

Prevederile  Directivei 2008/50/CE a Parlamentului  European și a Consiliului din 21 mai 2008 privind calitatea aerului înconjurător și un aer mai curat pentru Europa, publicată în Jurnalul Oficial al Uniunii Europene (JOUE) L152 din 11 iunie 2008 și a Directivei 2004/107/CE a Parlamentului European și a Consiliului privind arseniul, cadminul, mercurul, nichelul și hidrocarburile aromatice policiclice în aerul înconjurăror, publicată Jurnalul Oficial al Uniunii Europene L23 din data de 26.01.2005, au fost transpuse în legislația națională prin Legea nr. 104/2011 privind calitatea aerului înconjurător.

Conform prevederilor art.43 alin.(1) din Legea nr. 104/2011 privind calitatea aerului înconjurător, în ariile din zonele și aglomerările clasificate în regim de gestionare I se elaborează planuri de calitate a aerului pentru a se atinge valorile-limită corespunzătoare sau, respectiv,  valorile - țintă.


Municipiul Timișoara se încadrează în regimul de gestionare I, potrivit Anexei nr.1-Lista  cu unitățile administrativ-teritoriale întocmită în urma încadrării în regimul de gestionare I pentru particulele în suspensie PM10 din Ordinul Ministrului Mediului nr.598/2018 privind aprobarea listelor cu unităţile administrativ-teritoriale întocmite în urma încadrării în regimuri de gestionare a ariilor din zonele şi aglomerările prevăzute în anexa nr. 2 la Legea nr. 104/2011 privind calitatea aerului înconjurător, în vigoare la momentul întocmirii planului de calitate a aerului. 
Planul de calitate a aerului reprezintă setul de măsuri cuantificabile din punct de vedere al eficienței lor (diminuarea concentrațiilor de PM10 în atmosferă) pe care Primăria Municipiului Timișoara trebuie să le aplice, astfel încât să fie atinse valorile limită pentru particule în suspensie PM10 astfel cum sunt ele stabilite în anexa nr.3 la Legea nr.104/2011 privind calitatea aerului înconjurător. Setul de măsuri cuantificabile din planul de calitate a aerului a fost stabilit pe o perioadă de 5 ani.

Conform prevederilor art.28, alin.(1) din H.G.nr.257/2015 privind aprobarea Metodologiei de elaborare a planurilor de calitate a aerului, a planurilor de acţiune pe termen scurt şi a planurilor de menţinere a calităţii aerului, planurile de calitate a aerului: Comisia tehnică urmărește realizarea măsurilor din planul de calitate a aerului și întocmește trimestrial și anual rapoarte cu privire la stadiul realizării măsurilor pe care le supun spre aprobare consiliului local.
Precizăm faptul că Planul de calitate a aerului pentru PM10 în aglomerarea Timișoara perioada 2021-2025 a fost avizat favorabil de consiliul local prin HCL 586 din 24.11.2022, iar Raportului pentru anul 2022, referitor la stadiul realizării măsurilor din  Planului de calitate a aerului pentru PM10 în aglomerarea Timișoara  perioada 2021-2025 a fost avizat favorabil de consiliul local prin HCL 129 din 28.03.2023.
       Având în vedere prevederile legale expuse în prezentul raport, apreciem că proiectul de hotărâre privind  aprobarea Raportului pentru trimestrul II anul 2023, referitor la stadiul realizării măsurilor din  Planului de calitate a aerului pentru PM10 în aglomerarea Timișoara  perioada 2021-2025, îndeplineşte condiţiile pentru a fi supus dezbaterii şi aprobării plenului consiliului local.

